《赋得广学开书院得开字五言八韵》
清代·石嗣庄

至治昌明日，文章耀上台。学因施教广，院以育贤开。

采藻鸾旗振，谈经马帐推。衣冠登俎豆，德行筮云雷。

讲席春风坐，黉宫夏屋陪。伦明三代共，道尽百年该。

比户归弦诵，登门起草莱。圣朝恩泽溥，济济集英才。

作者简介：石嗣庄，清道光年间（1821～1850）人士。生平不详。以下诗作收录于徐宗干编，海东书院刊印之《瀛州校士录》。